Begeer jy 'n dieper geestelike lewe? | Reisiger
Tuiste > Geestelike lewe	> Begeer jy 'n dieper geestelike lewe?
Begeer jy 'n dieper geestelike lewe?
20/02/2013 R	Lewer kommentaar Go to comments
Ons almal ervaar een of ander tyd geestelike droogte in ons lewens, ja selfs dominees! Hiervoor kan daar baie redes aangevoer word. Maar die een saak waaroor ons saamstem is – ons hou nie daarvan nie. Ons eie oplossing is dikwels om baie goeie voornemens te maak. Ons stel planne op, gaan gym toe, volg 'n dieet en stel 'n klomp geestelike doelwitte op soos – om meer gereeld kerk by te woon, meer Bybel te lees, by 'n groep in te skakel ens. Dit mag dalk 'n rukkie werk, maar kort voor lank besef ons dat daar weer in 'n klomp ou gewoontes ingekruip het! Al die besluite en pogings wat ons geneem het, help gewoonlik net 'n rukkie. Na die eerste paar maande van die jaar is die gym weer leeg en die kerk weer halfvol.
Moet ons nou weer 'n wilsbesluit neem soos bv. ons nuwejaarsvoorneme? Nie heeltemal nie. As ons volhoubare geestelike vernuwing in ons lewe begeer, moet ons God toelaat om self ons lewens te vernuwe op sy eie manier en tyd.
Hoe laat ek Hom toe? Deur jou hart en lewe vir Hom oop te maak dat Hy dit kan vernuwe.
Adele Calhoun verdeel die dissiplines in 6 groeperinge (met ongeveer 60 dissiplines): Aanbidding, oopstel vir God, uitwissing van eie valsheid, jou lewe met ander deel, luister na die Woord, uitleef van Jesus se liefde en gebed (Spiritual Disciplines Handbook).
Dallas Willard (Renovation of the heart) noem 6 veranderinge waardeur jy moet gaan nl. Verandering van denke; gevoel, hart, liggaam, sosiale lewe en siel.
Kent Ira Groff (Active Spirituality) praat van die dissipline van die geloofsgemeenskap; dissipline van afsondering; dissipline van hart en verstand; dissipline van diens; en dissipline van roeping .
Trevor Hudson lig 10 bakens uit vir 'n lewe naby God. Die volgende word o.a. genoem: Christelike geheue; ontvanklik wees vir die koninkryk; liefde vir ons naaste; om God se roeping te ontdek; beoefening van die teenwoordigheid van God ens. (Signposts to Spirituality).
KategoriëGeestelike lewe Sleutelwoordw:Gebed, geestelike dissipline
Here, U is getrouer as my getrouste vriend Om te ervaar hoe iemand 'n Bybel in sy eie taal vir die eerste keer vashou!!